Falles al Centre Social Benàger
17/03/2003 14:54:00

# Falles al Centre Social Benàger

*   17/03/2003 14:54:00
*   [Imprimir](#)
*   Compartir
*    https://www.alaquas.org/documento.asp?id\_do=8488

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8488%2F0&title=Ajuntament%20d%27Alaqu%C3%A0s.%20Premsa.Falles%20al%20Centre%20Social%20Ben%C3%A0ger)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8488/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8488/8488_Form_4.jpg)](https://www.alaquas.org/ficheros/documentos/2003/2/8488/8488_Form_10.jpg "<a href='https://www.alaquas.org/ficheros/documentos/2003/2/8488/8488_Form_10.jpg' target=_blank><i class='fa fa-external-link' aria-hidden='true'></i>.Falles al Centre Social Benàger</a>")

L'Ajuntament d'Alaquàs ha organitzat per a les persones majors una gran quantitat d'activitats falleres

Amb l'arribada del mes de març i de les Falles són molts els col·lectius i associacions d'Alaquàs que també participen en aquesta tradicional celebració. Aquest és el cas del Centre Social Benàger, que un any més, ha previst un ampli programa d'activitats adreçat especialment a les persones majors de la ciutat.

Aquest programa, que ha estat organitzat per l'Ajuntament d'Alaquàs, va començar el passat 14 de març amb una visita al Museu del Gremi de l'Artista Faller de València i amb la tradicional Presentació Fallera del Centre, celebrada el divendres de vesprada. A aquesta Presentació, que s'ha convertit en tradicional per al Benàger, va assistir l'Alcalde d'Alaquàs, Jorge Alarte, el president de l'Associació de Jubilats i Pensionistes d'Alaquàs i un gran nombre de persones majors de la ciutat.

En la presentació, la fallera major eixint, Isabel López i el president de la comissió fallera del Benàger, Julián López van imposar a Carmen Uroz Ruiz la banda que l'acredita com a Fallera Major del 2003 del Centre Social Benàger d'Alaquàs. També es van imposar bandes a tota la comissió del Benàger i a les muses per al 2003 que són: musa del Ball, Juana Borrull; musa de la simpatia, Emilia Cervera; musa del foc, Aurelia García.

D'altra banda, el dissabte 15 de març, les persones majors van plantar la seua particular falla. El monument principal és una barraca de cartró-pedra que vol simbolitzar el casal faller del Benàger. Al voltant d'aquesta barraca hi ha dotze taules que simbolitzen la Junta Local Fallera d'Alaquàs i les onze comissions falleres del municipi ja que l'objectiu del Benàger ha estat enguany retre homenatge a totes les falleres i els fallers de la ciutat. Aquesta falla ha estat possible gràcies al taller posat en marxa per l'Ajuntament d'Alaquàs i la implicació de les i els majors que amb el seu esforç han construït el seu propi monument.

La festa fallera per a les i els majors finalitzarà el dimecres 19 de Març. A partir de les 19 hores hi haurà una gran xocolatada què donarà pas al castell de focs artificials i a la _cremà_ de la Falla del Centre Social Benàger a les 21 hores.